Document ID: /roh_data/filtered/fineweb-2-filterrobots_roh.jsonl.gz/28181

La societad chascharia Savognin e conturn ha gia fatg la dumonda per in sustegn finanzial al chantun ed a la Confederaziun. Luzi Steier, il president da la societad, quinta ch’il maun public sa participescha cun circa in quart vi dals custs.
Manaschi anc betg organisà
Tgi che maina lura la chascharia e la butia è anc intschert. Cun interpresas che pudessan cumprar il chaschiel èn ils purs en contact.
Per l’auter onn ha la societad da chascharia Savognin e conturn in contract cun l’anteriura fittadina da la chascharia da Savognin, la Bergsenn SA. Uschia vegn tut il latg da Savognin tramess a Mustér en la Sennaria Surselva per l’elavuraziun.
RR actualitad mezdi 11:00